Szerintem már nem is meglepő, hogy ez a hónap is az átalakításról szólt. Azt tapasztaltam ugyanis, hogy több bejegyzésem foglalkozik azzal, hogy milyen térképeim vannak, melyekből akár faliképet is csináltathat magának bárki. Ahhoz azonban, hogy jobban átlátható legyen a kínálat, értelmesebbnek láttam csinálni egy olyan bejegyzést, ahol egyszerre bemutatok mindent.
Gyerekkorom óta imádom a térképeket. Órákat el tudok nézegetni egy szépen megrajzolt térképet. A sors most úgy hozta, hogy kénytelen voltam belevágni a térképrajzolásba is. Szép lassan fejlődtem, és minden egyes térkép megrajzolásával egyre jobb lettem. A visszajelzésekből legalábbis ez látszik.